CELEX: 62009CA0104
Language: el
Date: 2010-09-30 00:00:00
Title: Υπόθεση C-104/09: Απόφαση του Δικαστηρίου (δεύτερο τμήμα) της 30ής Σεπτεμβρίου 2010 [αίτηση του Tribunal Superior de Justicia de Galicia (Ισπανία) για την έκδοση προδικαστικής αποφάσεως] — Pedro Manuel Roca Álvarez κατά Sesa Start España ETT SA (Κοινωνική πολιτική — Íση μεταχείριση ανδρών και γυναικών εργαζομένων — Οδηγία 76/207/ΕΟΚ — Άρθρα 2 και 5 — Δικαίωμα άδειας των μητέρων που εργάζονται ως μισθωτές — Δυνατότητα χρήσης της άδειας από τη μητέρα που εργάζεται ως μισθωτή ή τον πατέρα που εργάζεται ως μισθωτός — Μητέρα που δεν εργάζεται ως μισθωτή — Μη χορήγηση του δικαιώματος άδειας στον πατέρα που εργάζεται ως μισθωτός)

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/8
            
         Απόφαση του Δικαστηρίου (δεύτερο τμήμα) της 30ής Σεπτεμβρίου 2010 [αίτηση του Tribunal Superior de Justicia de Galicia (Ισπανία) για την έκδοση προδικαστικής αποφάσεως] — Pedro Manuel Roca Álvarez κατά Sesa Start España ETT SA
   (Υπόθεση C-104/09) (1)
   
   (Κοινωνική πολιτική - Ίση μεταχείριση ανδρών και γυναικών εργαζομένων - Οδηγία 76/207/ΕΟΚ - Άρθρα 2 και 5 - Δικαίωμα άδειας των μητέρων που εργάζονται ως μισθωτές - Δυνατότητα χρήσης της άδειας από τη μητέρα που εργάζεται ως μισθωτή ή τον πατέρα που εργάζεται ως μισθωτός - Μητέρα που δεν εργάζεται ως μισθωτή - Μη χορήγηση του δικαιώματος άδειας στον πατέρα που εργάζεται ως μισθωτός)
   2010/C 317/14
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de Galicia
   
      Διάδικοι στην υπόθεση της κύριας δίκης
   
   Pedro Manuel Roca Álvarez
   
      κατά
   
   Sesa Start España ETT SA
   
      Αντικείμενο
   
   Αίτηση για την έκδοση προδικαστικής απόφασης — Tribunal Superior de Justicia de Galicia — Ερμηνεία του άρθρου 13 ΕΚ και της οδηγίας 765/207/ΕΟΚ του Συμβουλίου, της 9ης Φεβρουαρίου 1976, περί της εφαρμογής της αρχής της ίσης μεταχειρίσεως ανδρών και γυναικών, όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας (ΕΕ L 39, σ. 40), όπως τροποποιήθηκε με την οδηγία 2002/73/ΕΚ (ΕΕ L 269, σ. 25) — Εθνική νομοθεσία η οποία προβλέπει υπέρ των μητέρων που είναι μισθωτές δικαίωμα άδειας θηλασμού, το οποίο όμως μπορεί να ασκηθεί είτε από τη μητέρα είτε από τον πατέρα υπό τη μορφή της μείωσης του χρόνου εργασίας — Μη χορήγηση του δικαιώματος αυτού στην περίπτωση που η μητέρα δεν εργάζεται ως μισθωτή, ενώ ο πατέρας εργάζεται ως μισθωτός — Αρχή της ίσης μεταχείρισης
   
      Διατακτικό
   
   Το άρθρο 2, παράγραφοι 1, 3 και 4, και το άρθρο 5 της οδηγίας 76/207/ΕΟΚ του Συμβουλίου, της 9ης Φεβρουαρίου 1976, περί της εφαρμογής της αρχής της ίσης μεταχειρίσεως ανδρών και γυναικών, όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας, έχουν την έννοια ότι απαγορεύουν τα εθνικά μέτρα που, όπως το επίμαχο στην υπόθεση της κύριας δίκης, προβλέπουν ότι οι εργαζόμενες μητέρες που παρέχουν εξαρτημένη εργασία μπορούν να λαμβάνουν άδεια, υπό διάφορες μορφές, κατά τους εννέα πρώτους μήνες μετά τη γέννηση του τέκνου τους, ενώ οι εργαζόμενοι πατέρες που επίσης παρέχουν εξαρτημένη εργασία δεν έχουν δικαίωμα τέτοιας άδειας παρά μόνο στην περίπτωση που η μητέρα του τέκνου τους εργάζεται και αυτή ως μισθωτή.
   
      (1)  ΕΕ C 141 της 20.6.2009